Document ID: /roh_data/filtered/fineweb-2-filterrobots_roh.jsonl.gz/46799

En il segund gieu da gruppa encunter l’Ungaria vul la Svizra danovamain festivar ina victoria ed uschia gia sa distanziar in zic da la concurrenza.
La Svizra vala sco il favurit encunter l’Ungaria, tuttina sto l’equipa da Vladimir Petkovic avair adatg. Ils Ungarais han pudì in grond pass da stgala si suenter ch’els vegnan trenads dal duo tudestg Bernd Storck (scheftrenader) ed Andreas «Andy» Möller (trenader assistent). En l’emprim gieu da qualificaziun ha l’Ungaria dentant stuì sa cuntentar cun in pari da 0:0 encunter las Inslas Feroe.
Al campiunadi d’Europa en Frantscha ha l’Ungaria dentant mussà lur potenzial, quai cun sa qualifitgar sco victurs da gruppa per la fasa da K.o. Suenter l’otgavelfinal han ils Ungarais sco ils Svizzers era stuì turnar a chasa.
Il segund gieu da qualificaziun tranter l’Ungaria e la Svizra cumenza a las 20:45 uras. A partir da las 20:00 uras tegn er il Radio Rumantsch vus si current tge che curra e passa en il stadion a Budapest.
Classament da la gruppa B
|1.||Svizra||5:2||6|
|2.||Inslas Feroe||2:0||4|
|3.||Portugal||6:2||3|
|4.||Lettonia||1:2||3|
|5.||Ungaria||2:3||1|
|6.||Andorra||0:7||0|